ddrg/super_eurlex huggingface dataset:
SK Úradný vestník Európskej únie C 298/7

Rozsudok Súdneho dvora (siedma komora) z 28. júla 2011 (návrh na začatie prejudiciálneho konania, ktorý podal Supremo Tribunal Administrativo — Portugalsko) — Lidl & Companhia/Fazenda Pública

(Vec C-106/10) (1)

(Dane - Smernica 2006/112/ES - DPH - Základ dane - Daňová povinnosť pri výrobe, montáži, uvedení do voľného obehu alebo dovoze vozidiel)

2011/C 298/10

Jazyk konania: portugalčina

Vnútroštátny súd, ktorý podal návrh na začatie prejudiciálneho konania

Supremo Tribunal Administrativo

Účastníci konania pred vnútroštátnym súdom

Žalobkyňa: Lidl & Companhia

Žalovaná: Fazenda Pública

za účasti: Ministério Público

Predmet veci

Návrh na začatie prejudicálneho konania — Supremo Tribunal Administrativo — Výklad článku 73 a článku 78 prvého odseku písm. a) v spojení s článkom 79 prvým odsekom písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Zahrnutie portugalskej „imposto sobre veículos“ do základu DPH — Daň z nových motorových vozidiel splatná pri výrobe, montáži, prijatí do voľného obehu alebo dovoze motorových vozidiel — Jednorazová daň, ktorú platí prevádzkovateľ alebo predajca vozidla pri jeho uvedení na portugalský trh

Výrok rozsudku

Taká daň, akou je daň z vozidiel (imposto sobre veículos), o ktorú ide vo veci samej, v prípade ktorej je zdaniteľné plnenie priamo spojené s dodávkou vozidla, ktoré patrí do pôsobnosti tejto dane, a ktorá je zaplatená dodávateľom tohto vozidla, spadá pod pojem „dane, clá, odvody a poplatky“ v zmysle článku 78 prvého odseku písm. a) smernice Rady 2006/112/ES z 28. novembra 2006 o spoločnom systéme dane z pridanej hodnoty a musí sa podľa tohto ustanovenia zahrnúť do základu DPH pri dodaní uvedeného vozidla.

(1) Ú. v. EÚ C 113, 1.5.2010.
SK Úradný vestník Európskej únie C 298/6

Rozsudok Súdneho dvora (tretia komora) z 28. júla 2011 (návrh na začatie prejudiciálneho konania, ktorý podal Supreme Court of the United Kingdom — Spojené kráľovstvo) — Office of Communications/The Information Commissioner

(Vec C-71/10) (1)

(Prístup verejnosti k informáciám o životnom prostredí - Smernica 2003/4/ES - Článok 4 - Výnimky z práva na prístup - Žiadosť o prístup, ktorou sú dotknuté viaceré záujmy chránené článkom 4 ods. 2 uvedenej smernice)

2011/C 298/09

Jazyk konania: angličtina

Vnútroštátny súd, ktorý podal návrh na začatie prejudiciálneho konania

Supreme Court of the United Kingdom

Účastníci konania pred vnútroštátnym súdom

Žalobca: Office of Communications

Žalovaný: The Information Commissioner

Predmet veci

Návrh na začatie prejudiciálneho konania — Supreme Court of the United Kingdom — Výklad článku 4 ods. 2 písm. b) a e) smernice Európskeho parlamentu a Rady 2003/4/ES z 28. januára 2003 o prístupe verejnosti k informáciám o životnom prostredí, ktorou sa zrušuje smernica Rady 90/313/EHS (Ú. v. EÚ L 41, s. 26; Mim. vyd. 15/007, s. 375) — Výnimky z práva na prístup — Žiadosť o prístup, ktorá spochybňuje viaceré záujmy chránené článkom 4 ods. 2 smernice, pričom ohrozenie každého zo záujmov samo o sebe nepostačuje na odôvodnenie odmietnutia prístupu

Výrok rozsudku

Článok 4 ods. 2 smernice Európskeho parlamentu a Rady 2003/4/ES z 28. januára 2003 o prístupe verejnosti k informáciám o životnom prostredí, ktorou sa zrušuje smernica Rady 90/313/EHS, sa má vykladať v tom zmysle, že orgán verejnej moci, ktorý má k dispozícii informácie o životnom prostredí alebo sú preň tieto informácie uchovávané, môže na účely posúdenia žiadosti, ktorej cieľom je sprístupniť tieto informácie fyzickej alebo právnickej osobe, pri zvažovaní verejných záujmov, ktorým slúži zverejnenie, oproti záujmom, ktorým slúži zamietnutie zverejnenia, kumulatívne zohľadniť viaceré dôvody zamietnutia uvedené v tomto ustanovení.

(1) Ú. v. EÚ C 113, 1.5.2010.
1.

Maďarská republika si — tým, že zdaniteľným osobám, ktorých daňové priznanie za určité zdaňovacie obdobie vykazuje „nadmerný odpočet“ v zmysle článku 183 smernice Rady 2006/112/ES z 28. novembra 2006 o spoločnom systéme dane z pridanej hodnoty, ukladá povinnosť úplne alebo čiastočne preniesť tento nadmerný odpočet do nasledujúceho zdaňovacieho obdobia, pokiaľ svojmu dodávateľovi nezaplatili celú sumu za príslušné plnenie, a — vzhľadom na to, že v dôsledku tejto povinnosti sú niektoré zdaniteľné osoby, ktorých daňové priznanie pravidelne vykazuje „nadmerný odpočet“, nútené preniesť tento nadmerný odpočet do nasledujúceho zdaňovacieho obdobia viac než raz, nesplnila povinnosti, ktoré jej vyplývajú z tejto smernice.
SK Úradný vestník Európskej únie C 298/7

Rozsudok Súdneho dvora (siedma komora) z 28. júla 2011 [návrh na začatie prejudiciálneho konania, ktorý podal First-tier Tribunal (Tax Chamber) — Spojené kráľovstvo] — Pacific World Limited, FDD International Limited/Commissioners for Her Majesty’s Revenue and Customs

(Vec C-215/10) (1)

(Spoločný colný sadzobník - Colné zaradenie - Kombinovaná nomenklatúra - Súpravy umelých nechtov z tvarovaného plastu - Platnosť nariadenia (ES) č. 1417/2007 - Ostatné výrobky z plastov (položka 3926) - Prípravky na manikúru alebo pedikúru (položka 3304) - Súpravy a náčinie na manikúru alebo pedikúru (položka 8214))

2011/C 298/12

Jazyk konania: angličtina

Vnútroštátny súd, ktorý podal návrh na začatie prejudiciálneho konania

First-tier Tribunal (Tax Chamber)

Účastníci konania pred vnútroštátnym súdom

Žalobkyne: Pacific World Limited, FDD International Limited

Žalovaný: Commissioners for Her Majesty’s Revenue and Customs

Predmet veci

Návrh na začatie prejudiciálneho konania — First-tier Tribunal (Tax Chamber) — Výklad nariadenia Komisie (ES) č. 1417/2007 z 28. novembra 2007 týkajúceho sa zatriedenia určitých druhov tovaru do kombinovanej nomenklatúry — Platnosť, pokiaľ ide o klasifikáciu umelých nechtov z tvarovaného plastu do položky 3926 90 97 (iné výrobky z plastu)

Výrok rozsudku

Nariadenie Komisie (ES) č. 1417/2007 z 28. novembra 2007 týkajúce sa zatriedenia určitých druhov tovaru do kombinovanej nomenklatúry je platné v rozsahu, v akom zaraďuje umelé nechty, čiže súpravy umelých nechtov opísané v jeho prílohe, do podpoložky 3926 90 97 kombinovanej nomenklatúry nachádzajúcej sa v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením Komisie (ES) č. 1549/2006 zo 17. októbra 2006.

(1) Ú. v. EÚ C 209, 31.7.2010.
1.

Zákon, akým je zákon o verejnej službe v spolkovej krajine Hesensko (Hessisches Beamtengesetz) v znení zákona zo 14. decembra 2009, ktorý stanovuje povinný odchod úradníkov v stálej službe, v predmetnom prípade prokurátorov, do dôchodku vo veku 65 rokov, s tým, že tieto osoby majú možnosť pokračovať v službe, ak si to vyžaduje záujem služby, a to až do maximálneho veku 68 rokov, nie je v rozpore so smernicou Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, ak je cieľom tohto zákona zriadenie vyváženej vekovej štruktúry, aby sa podporilo zamestnávanie nových pracovníkov a povyšovanie mladých, optimalizovalo sa riadenie personálu a tým sa aj predchádzalo prípadným sporom týkajúcim sa schopnosti zamestnanca vykonávať činnosť po dosiahnutí určitého veku, a ak umožňuje dosiahnuť tento cieľ vhodnými a nevyhnutnými prostriedkami.
SK Úradný vestník Európskej únie C 269/16

Rozsudok Súdneho dvora (prvá komora) zo 7. júla 2011 (návrh na začatie prejudiciálneho konania, ktorý podal Tribunalul Gorj — Rumunsko) — Iulian Andrei Nisipeanu/Direcția Generală a Finanțelor Publice Gorj, Administrația Finanțelor Publice Targu-Cărbunești, Administrația Fondului pentru Mediu

(Vec C-263/10) (1)

(Vnútroštátne zdanenie - Článok 110 ZFEÚ - Daň za znečistenie vyberaná pri prvom zápise do evidencie motorových vozidiel)

2011/C 269/25

Jazyk konania: rumunčina

Vnútroštátny súd, ktorý podal návrh na začatie prejudiciálneho konania

Tribunalul Gorj

Účastníci konania pred vnútroštátnym súdom

Žalobca: Iulian Andrei Nisipeanu

Žalovaní: Direcția Generală a Finanțelor Publice Gorj, Administrația Finanțelor Publice Targu-Cărbunești, Administrația Fondului pentru Mediu

Predmet veci

Návrh na začatie prejudiciálneho konania — Tribunalul Gorj — Zapísanie do evidencie ojazdených motorových vozidiel, ktoré už predtým boli zapísané v iných členských štátoch — Environmentálna daň na motorové vozidlá pri ich prvom zápise do evidencie v členskom štáte — Kvalifikácia kritéria „prvého zápisu do evidencie“ — Zlučiteľnosť vnútroštátnej právnej úpravy s článkom 110 ZFEÚ — Platnosť oslobodenia od dane zavedenej pre určité kategórie motorových vozidiel — Možné uplatnenie zásady „znečisťovateľ platí“

Výrok rozsudku

Článok 110 ZFEÚ sa má vykladať v tom zmysle, že zakazuje členskému štátu zaviesť daň za znečistenie ukladanú na motorové vozidlá pri prvom zápise do evidencie v tomto členskom štáte, ak je toto daňové opatrenie zriadené spôsobom, ktorý v tomto členskom štáte sťažuje uviesť do prevádzky motorové vozidlá nadobudnuté v iných členských štátoch bez toho, aby sťažil nadobudnutie ojazdených motorových vozidiel toho istého veku a toho istého opotrebovania na vnútroštátnom trhu.

(1) Ú. v. EÚ C 234, 28.8.2010.
3.

Článok 26 ods. 1 a článok 27 nariadenia Komisie (ES) č. 968/2006 z 27. júna 2006, ktorým sa stanovujú podrobné pravidlá implementácie nariadenia č. 320/2006, ako aj článok 15 nariadenia Rady (ES) č. 318/2006 v súvislosti s výrobou mimo kvót v sektore cukru sa majú vykladať v tom zmysle, že ak je výroba, o akú ide vo veci samej, v rozpore so záväzkom vzdať sa kvóty uplatniteľnej na výrobu cukru, izoglukózy a inulínového sirupu pridelenej podniku, pričom ju tento podnik priradil jednému alebo viacerým svojim závodom, uvedeným v článku 3 ods. 1 písm. b) nariadenia č. 320/2006, môže viesť k vzniku povinnosti vrátiť pomoc, uloženiu pokuty a výberu poplatku za nadbytočné množstvo, ktoré upravujú tieto ustanovenia. Pokiaľ ide o pokutu stanovenú v článku 27 ods. 3 nariadenia č. 968/2006, prináleží vnútroštátnemu súdu posúdiť, či možno vzhľadom na všetky okolnosti predmetného prípadu považovať nezrovnalosť za úmyselnú alebo vyplývajúcu z hrubej nedbanlivosti. Zásady non bis in idem, proporcionality a zákazu diskriminácie sa musia vykladať v tom zmysle, že nebránia kumulatívnemu uplatneniu týchto opatrení.
SK Úradný vestník Európskej únie C 269/14

Rozsudok Súdneho dvora (druhá komora) z 21. júla 2011 [návrh na začatie prejudiciálneho konania, ktorý podal Court of Appeal (England & Wales) (Civil Division) — Spojené kráľovstvo] — Tural Oguz/Secretary of State for the Home Department

(Vec C-186/10) (1)

(Dohoda o pridružení medzi EHS a Tureckom - Článok 41 ods. 1 dodatkového protokolu - Klauzula „standstill“ - Sloboda usadiť sa - Odmietnutie obnoviť povolenie na pobyt tureckému štátnemu príslušníkovi, ktorý vytvoril podnik v rozpore s podmienkami stanovenými v tomto povolení - Zneužitie práva)

2011/C 269/22

Jazyk konania: angličtina

Vnútroštátny súd, ktorý podal návrh na začatie prejudiciálneho konania

Court of Appeal (England & Wales) (Civil Division)

Účastníci konania pred vnútroštátnym súdom

Žalobca: Tural Oguz

Žalovaný: Secretary of State for the Home Department

za účasti: Centre for Advice on Individual Rights in Europe

Predmet veci

Návrh na začatie prejudiciálneho konania — Court of Appeal (England & Wales) (Civil Division) — Výklad článku 41 ods. 1 dodatkového protokolu a finančného protokolu podpísaných 23. novembra 1970 a pripojených k Dohode o pridružení medzi Európskym hospodárskym spoločenstvom a Tureckom a o opatreniach, ktoré majú byť prijaté na ich vykonávanie (Ú. v. ES L 293, s. 4; Mim. vyd. 11/011, s. 43) — Pravidlo standstill — Rozsah — Zákaz členským štátom zavádzať nové obmedzenia slobody usadiť sa a slobodného poskytovania služieb — Turecký štátny príslušník, ktorý založil podnik v Spojenom kráľovstve potom, ako získal povolenie na pobyt viazané na podmienku, že nezačne vykonávať povolanie bez povolenia štátneho tajomníka — Odmietnutie obnoviť uvedené povolenie z dôvodu porušenia jeho podmienok

Výrok rozsudku

Článok 41 ods. 1 dodatkového protokolu podpísaného 23. novembra 1970 v Bruseli a v mene Spoločenstva uzatvoreného, schváleného a potvrdeného nariadením Rady (EHS) č. 2760/72 z 19. decembra 1972, sa má vykladať v tom zmysle, že sa ho môže dovolávať turecký štátny príslušník, ktorého povolenie na pobyt v členskom štáte podlieha podmienke, že nezačne vykonávať podnikateľskú činnosť alebo povolanie, ktorý však začne vykonávať samostatnú zárobkovú činnosť v rozpore s touto podmienkou a potom požiada vnútroštátne orgány o predĺženie platnosti svojho povolenia na pobyt s odvolaním sa na podnik, ktorý medzitým založil.

(1) Ú. v. EÚ C 179, 3.7.2010.
SK Úradný vestník Európskej únie C 269/10

Rozsudok Súdneho dvora (štvrtá komora) z 21. júla 2011 [návrh na začatie prejudiciálneho konania, ktorý podal High Court of Justice (England & Wales), Queen’s Bench Division (Administrative Court) — Spojené kráľovstvo] — Etimine SA/Secretary of State for Work and Pensions

(Vec C-15/10) (1)

(Životné prostredie a ochrana ľudského zdravia - Smernica 67/548/EHS - Nariadenie (ES) č. 1272/2008 - Látky na báze boritanu - Klasifikácia látok ako toxických pre reprodukciu kategórie 2 - Smernica 2008/58/ES a nariadenie (ES) č. 790/2009 - Prispôsobenie týchto klasifikácií technickému a vedeckému pokroku - Platnosť - Metódy hodnotenia vlastností uvedených látok - Zjavne nesprávne posúdenie - Právny základ - Povinnosť odôvodnenia - Zásada proporcionality)

2011/C 269/15

Jazyk konania: angličtina

Vnútroštátny súd, ktorý podal návrh na začatie prejudiciálneho konania

High Court of Justice (England & Wales), Queen’s Bench Division (Administrative Court)

Účastníci konania pred vnútroštátnym súdom

Žalobkyňa: Etimine SA

Žalovaný: Secretary of State for Work and Pensions

za účasti: Borax Europe Ltd

Predmet veci

Návrh na začatie prejudiciálneho konania — High Court of Justice (England & Wales), Queen’s Bench Division (Administrative Court) — Platnosť, pokiaľ ide o klasifikáciu boritanov ako toxických látok pre reprodukciu, smernice Komisie 2008/58/ES z 21. augusta 2008, ktorou sa po tridsiaty raz prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (Ú. v. EÚ L 246, s. 1), a nariadenia Komisie (ES) č. 790/2009 z 10. augusta 2009, ktorým sa na účely prispôsobenia technickému a vedeckému pokroku mení a dopĺňa nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí (Ú. v. EÚ L 235, s. 1) — Nesprávne posúdenie existencie nebezpečenstva pri bežnej manipulácii s látkou a jej používaní, ktoré vyžaduje príloha VI smernice 67/548/EHS

Výrok rozsudku

Preskúmanie prejudiciálnych otázok neodhalilo nijakú skutočnosť, ktorá by mohla mať vplyv jednak na platnosť smernice Komisie 2008/58/ES z 21. augusta 2008, ktorou sa po tridsiaty raz prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok, a jednak na platnosť nariadenia Komisie (ES) č. 790/2009 z 10. augusta 2009, ktorým sa na účely prispôsobenia technickému a vedeckému pokroku mení a dopĺňa nariadenie Európskeho parlamentu a Rady (ES) č. 1272/2008 o klasifikácii, označovaní a balení látok a zmesí, a to v tom rozsahu, v ktorom táto smernica a toto nariadenie klasifikovali niektoré látky na báze boritanu ako toxické pre reprodukciu kategórie 2.

(1) Ú. v. EÚ C 63, 13.3.2010.
3.

Primárne právo Únie, smernica 1999/70 a uvedená rámcová dohoda o práci na dobu určitú sa majú vykladať v tom zmysle, že v zásade nebránia tomu, aby vnútroštátna právna úprava stanovila, že žaloba podaná stálym úradníkom proti rozhodnutiu o odmietnutí jeho účasti vo výberovom konaní a odôvodnená skutočnosťou, že toto výberové konanie je v rozpore s doložkou 4 uvedenej rámcovej dohody, musí byť podaná v prekluzívnej lehote dvoch mesiacov odo dňa uverejnenia oznámenia o výberovom konaní. Takáto lehota by sa však nemala uplatňovať voči stálemu úradníkovi, ktorý bol uchádzačom vo výberovom konaní, bol pripustený na skúšky a jeho meno bolo uvedené na konečnom zozname úspešných uchádzačov tohto výberového konania, ak by to mohlo viesť k praktickej nemožnosti alebo nadmernému sťaženiu výkonu práv priznaných rámcovou dohodou. Za takýchto okolností by sa dvojmesačná lehota mala počítať až odo dňa oznámenia rozhodnutia o zrušení jeho pripustenia do uvedeného výberového konania a jeho vymenovania na miesto stáleho úradníka vyššej skupiny.
1.

Portugalská republika si tým, že: — vymedzila ako menej citlivé oblasti všetky pobrežné vody ostrova Madeira a ostrova Porto Santo, — v prípade komunálnych odpadových vôd pochádzajúcich z aglomerácií s populačným ekvivalentom viac ako 10 000, akými sú aglomerácie Funchal a Câmara de Lobos, a vypúšťaných do pobrežných vôd ostrova Madeira, uplatnila čistenie podľa miernejších požiadaviek, ako sú stanovené v článku 4 smernice Rady 91/271/EHS z 21. mája 1991 o čistení komunálnych odpadových vôd, — v prípade jednej aglomerácie v ústí rieky Tejo, a to Quinta do Conde, nezabezpečila zriadenie stokovej sústavy komunálnych odpadových vôd v súlade s článkom 3 tejto smernice, — v prípade aglomerácií Albufeira/Armação de Pêra, Beja, Chaves a Viseu a štyroch aglomerácií, ktoré vypúšťajú odpadové vody na ľavom brehu ústia rieky Tejo, a to Barreiro/Moita, Corroios/Quinta da Bomba, Quinta do Conde a Seixal, nezabezpečila čistenie podľa prísnejších požiadaviek, než je stanovené v článku 4 uvedenej smernice, nesplnila povinnosti, ktoré jej vyplývajú z článkov 3, 5 a 6 smernice 94/271.
SK Úradný vestník Európskej únie C 298/9

Rozsudok Súdneho dvora (tretia komora) z 28. júla 2011 — Mediaset SpA/Európska komisia, Sky Italia Srl

(Vec C-403/10 P) (1)

(Odvolanie - Dotácie poskytnuté Talianskou republikou s cieľom podporiť nákup digitálnych dekodérov - Nezahrnutie dekodérov umožňujúcich príjem televíznych programov len prostredníctvom vysielania cez satelit - Rozhodnutie, ktorým sa pomoc vyhlasuje za nezlučiteľnú so spoločným trhom)

2011/C 298/17

Jazyk konania: angličtina

Účastníci konania

Odvolateľka: Mediaset SpA (v zastúpení: K. Adamantopoulos, dikigoros, G. Rossi, avvocato, E. Petritsi, dikigoros)

Ďalší účastníci konania: Európska komisia (v zastúpení: B. Martenczuk a B. Stromsky, splnomocnení zástupcovia), Sky Italia Srl (v zastúpení: F. González Díaz, abogado a F. Salerno, advokát)

Predmet veci

Odvolanie podané proti rozsudku Všeobecného súdu (druhá komora) z 15. júna 2010, Mediaset/Komisia (T-177/07), ktorým Všeobecný súd zamietol žalobu smerujúcu k čiastočnému zrušeniu rozhodnutia Komisie K(2006) 6634 v konečnom znení z 24. januára 2007, ktorým bola dotácia poskytnutá Talianskom v rokoch 2004 a 2005 s cieľom umožniť spotrebiteľom nákup alebo nájom interaktívnych digitálnych dekodérov umožňujúcich príjem programov prostredníctvom digitálnej pozemnej technológie alebo káblu, vyhlásená za nezlučiteľnú s vnútorným trhom z dôvodu, že vylučovala dekodéry umožňujúce príjem programov prostredníctvom technológie televízneho vysielania cez satelit (pomoc č. C 52/2005, ex NN 88/2005, ex CP 101/2004)

Výrok rozsudku

1. Odvolanie sa zamieta.

2. Mediaset SpA znáša svoje vlastné trovy konania a je povinná nahradiť trovy konania, ktoré vznikli Európskej komisii a Sky Italia Srl.

(1) Ú. v. EÚ C 301, 6.11.2010.
3.

Článok 6 ods. 2 písm. c) smernice 98/44 vylučuje z patentovateľnosti vynález, pri ktorom technická informácia, ktorá je predmetom patentovej prihlášky, vyžaduje predchádzajúce zničenie ľudských embryí alebo ich využívanie ako východiskového materiálu bez ohľadu na to, v akom štádiu k nim dochádza, a to aj keď popis technickej informácie, ktorá je predmetom patentového nároku, neuvádza využívanie ľudských embryí.
SK Úradný vestník Európskej únie C 347/5

Rozsudok Súdneho dvora (ôsma komora) zo 6. októbra 2011 (návrh na začatie prejudiciálneho konania, ktorý podal Unabhängiger Verwaltungssenat Wien — Rakúsko) — Erich Albrecht, Thomas Neumann, Van-Ly Sundara, Alexander Svoboda, Stefan Toth/Landeshauptmann von Wien

(Vec C-382/10) (1)

(Priemyselná politika - Hygiena potravín - Nariadenie (ES) č. 852/2004 - Samoobslužný predaj pekárenských a cukrárenských výrobkov)

2011/C 347/06

Jazyk konania: nemčina

Vnútroštátny súd, ktorý podal návrh na začatie prejudiciálneho konania

Unabhängiger Verwaltungssenat Wien

Účastníci konania pred vnútroštátnym súdom

Žalobcovia: Erich Albrecht, Thomas Neumann, Van-Ly Sundara, Alexander Svoboda, Stefan Toth

Žalovaný: Landeshauptmann von Wien

Predmet veci

Návrh na začatie prejudiciálneho konania — Unabhängiger Verwaltungssenat Wien — Výklad prílohy II kapitoly IX bodu 3 nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín (Ú. v. EÚ L 139, s. 1; Mim. vyd. 13/034, s. 319) — Ochrana potravín pred kontamináciou — Predaj chleba a pečiva v samoobsluhách — Rozhodnutie správneho orgánu členského štátu nariaďujúce inštaláciu technického zariadenia, ktoré zákazníkom zabráni vrátiť tovar, ktorého sa už dotkli rukou

Výrok rozsudku

Kapitola IX bod 3 prílohy II nariadenia Európskeho parlamentu a Rady (ES) č. 852/2004 z 29. apríla 2004 o hygiene potravín sa má vykladať v tom zmysle, že za takých okolností, o aké ide vo veci samej, samotná skutočnosť, že pokiaľ ide o zásobníky na samoobslužný predaj pekárenských a cukrárenských výrobkov, potenciálny kupujúci sa teoreticky mohol potravín ponúkaných na predaj dotknúť holou rukou alebo na ne kýchnuť, neumožňuje konštatovať, že tieto potraviny nie sú chránené pred akoukoľvek kontamináciou, ktorá by mohla spôsobiť, že potraviny budú nevhodné na ľudskú spotrebu, škodlivé pre zdravie alebo kontaminované takým spôsobom, že by bolo bezdôvodné očakávať, že by sa mohli v takom stave konzumovať.

(1) Ú. v. EÚ C 274, 9.10.2010.